पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना से मौत व संक्रमितों का आंकड़ा लगातार बढ़ रहा है। बुधवार को भी कोरोना संक्रमित पांच लोगों की मौत हुई जबकि कोरोना प्रोटोकाॅल में 11 लोगों के संस्कार हुए। स्वास्थ्य विभाग के रिकॉर्ड में 390 नए संक्रमित भी जुड़ गए। जिले में एक्टिव मरीजों की संख्या 1918 पहुंच गई है।
इनमें 1569 होम आइसोलेशन में हैं। बचे 349 मरीजों में 313 लोग शहर के अस्पतालों और 36 दूसरे जिलों के अस्पतालों में भर्ती हैं। रिकवरी रेट की बात करें तो अब जिले में रिकवरी रेट 87.00 प्रतिशत रह गया है। वहीं, पॉजिटिविटी रेट 5.87 प्रतिशत हो गया है।
बुधवार को जिन लोगों की मौत विभाग ने रिकॉर्ड में कोरोना के चलते मानी है, उनमें जगाधरी के विजयनगर की 65 वर्षीय महिला, बिलासपुर से 55 वर्षीय पुरुष, फर्कपुर से 58 वर्षीय पुरुष, न्यू मार्केट के पीछे छोटी लाइन की 62 वर्षीय महिला, जगाधरी रेलवे बाजार से 62 वर्षीय पुरुष शामिल हैं। जबकि इन लोगों के अलावा कोरोना प्रोटोकाल में जो संस्कार हुए, उनमें दिल्ली की 50 वर्षीय महिला, घेसपुर का 65 वर्ष का पुरुष, गंगानगर की 72 साल की महिला, प्रेमनगर का 55 साल का पुरुष, रामपुरा का 82 वर्षीय पुरुष व हमीदा का 65 साल का पुरुष शामिल हैं। बता दें कि जिले में अबतक 16,634 कोरोना मरीज मिले हैं। वहीं, 242 लोगों की कोरोना से मौत हो चुकी है।
मुगलवाली निवासी बुजुर्ग की सिटी स्कैन रिपोर्ट में दिखा था संक्रमण
बिलासपुर, कोरोना से क्षेत्र के गांव मुगलवाली निवासी 62 वर्षीय व्यक्ति की मौत हो गई। उनका पंचकूला के निजी अस्पताल में इलाज चल रहा था। मृतक का साढौरा के श्मशान घाट में नगर निगम के कर्मचारियों ने कोरोना प्रोटोकाॅल के तहत बुधवार को अंतिम संस्कार किया।
परिजनों ने बताया कि बुजुर्ग का चंडीगढ़ से चल रहा था। तीन दिन पहले वे सीटी स्कैन करवाने गए थे। इससे पहले उनकी कोरोना रिपोर्ट नेगिटिव आई थी। सीटी स्कैन में संक्रमण दिखा। जिसके बाद रिपोर्ट पॉजिटिव आ गई। जिस पर उन्हें पारस अस्पताल में भर्ती कराया गया। जहां उपचार के दौरान बुधवार सुबह उनकी मौत हो गई।
चिंता - रादौर में 24 नए संक्रमित मिले
रादौर, उपमंडल रादौर में बुधवार को 13 महिलाओं सहित 24 लोग कोरोना संक्रमित मिले हैं। एसएमओ डॉ. विजय परमार ने बताया कि उपमंडल में 170 लोग संक्रमित हैं। जिसमें से 162 लाेग हाेम अाइसाेलेट हैं व 8 अस्पताल में भर्ती हैं। अब तक उपमंडल में 1109 लोग संक्रमित मिले हैं। 921 ठीक हो चुके हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva zho_Hant eng_Latn